Diari Oficial de la Generalitat Valenciana


Sumari del DOGV 5708, del 21-02-2008 (2008/1910)

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del centre històric de Buñol (València). Expedient número 46/0006/2007/077.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1910


Data del document
:   16-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Buñol
    * administració local
    * pla d'urbanisme
    * protecció del patrimoni
    * patrimoni arquitectònic
    * renovació urbana
    * ajuda a la construcció

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del centre històric de Buñol (València). Expedient número 46/0006/2007/077. [2008/1910]

\* \* \* \* \*
Antecedents de fet
Primer. L'Ajuntament de Buñol ha sol·licitat la declaració d'àrea de rehabilitació el centre històric de la localitat.
Segon. L'àrea proposada coincideix amb la zona de sòl urbà definida pel nucli antic en les normes subsidiàries del planejament, aprovades al juny de 1987 i modificades al desembre de 1995.
El conjunt edificat de l'àrea es configura per carrers molt estrets i de fort pendent a les faldes del castell i una miqueta més pla a la zona delimitada pel barranc i el riu. L'arquitectura és la tradicional de la zona, amb mur de tàpia com a element portant, forjats formats per bigam de fusta i entrebigat que segons casos és de revoltó de rajola, canyís o tauler de rajola; i el cobriment de la coberta és sempre de teula àrab.
Tercer. La superfície de l'àrea representa el 21,08% del total del nucli urbà i inclou 1.258 habitatges.
El nombre d'habitants no estacionals en l'àrea és aproximadament de 2.095, la qual cosa representa un 21,40% del total de la població.
Quart. Actualment el Pla general d'ordenació urbana, aprovat provisionalment a l'abril de 2006, està pendent de l'aprovació definitiva per la Comissió Provincial d'Urbanisme.
Buñol disposa de normes subsidiàries de planejament, aprovades definitivament l'1-06-1987 per la Comissió Territorial d'Urbanisme.
Cinqué. A fi de promoure la rehabilitació i regeneració del centre històric, l'Ajuntament de Buñol té previst:
Mesures econòmiques:
Es preveu aprovar una ordenança fiscal 2008 i establir una bonificació de l'ICIO per a les actuacions de rehabilitació dins de l'àrea.
A l'empara de l'art. 209 de la LUV es preveu aprovar una ordenança reguladora del règim d'ajudes dins de l'àrea, i destinar un 15% dels ingressos obtinguts per l'alienació o cessió dels terrenys del patrimoni públic del sòl, una vegada complides les destinacions preferents.
Mesures de gestió: des de l'Ajuntament, informar els particulars de les ajudes de rehabilitació previstes per les administracions autonòmica i estatal, i també ajudar en la gestió d'expedients.
Sisé. Programa previst d'inversions públiques

Seté. El 22 de novembre de 2007 el Servei Territorial d'Habitatge i Projectes Urbans emet un informe on proposa la declaració de la zona delimitada en el plànol adjunt com a àrea de rehabilitació.
Huité. El 15 de gener de 2008 el Servei de Rehabilitació de la Direcció General d'Habitatge i Projectes Urbans emet una proposta de declaració d'àrea de rehabilitació on es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 14 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar àrea de rehabilitació el centre històric de Buñol, la delimitació del qual es fixa en plànol adjunt.
Segon
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en l'esmentat àmbit.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional huitena del Decret 81/2006, de 9 de juny, i l'Ordre 15 de novembre de 2004, de la conselleria de Territori i Habitatge, després de la qualificació provisional de l'actuació de rehabilitació s'instal·larà un cartell informatiu, segons el model facilitat per aquesta conselleria.
Contra aquesta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà a la notificació d'aquesta, segons el que disposen els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que considere oportú.
València, 16 de gener de 2008.- La directora general d'Habitatge i Projectes Urbans: María Jesús Rodríguez Ortiz.